800 साल पुरानी प्रथा पर देश की शीर्ष अदालत ने अपना फैसला सुनाते हुए नारियों को सबरीमाला मंदिर में जाने की इजाज़त दे दी है. अब सबरीमाला मंदिर में महिलाएं भी भगवान अयप्‍पा के दर्शन कर सकती हैं. मंदिर की इस प्रथा को शीर्ष अदालत की एक पीठ ने गैर कानूनी घोषित किया. यह मंदिर केरल की राजधानी तिरुवनंतपुरम से 175 किलोमीटर दूर पहाड़ियों पर स्थित है. यह मंदिर चारों तरफ से पहाड़ियों से घिरा हुआ है. यहां आने वाले श्रद्धालु सिर पर पोटली रखकर पहुंचते हैं.